ગાંધીનગર/નવી દિલ્હી– ગુજરાતમાં નર્મદાના પાણીનું સંકટ ઘેરાયું છે. ગુજરાત સરકાર સત્તાવાર રીતે જાહેર કરી ચૂકી છે કે આ વર્ષે ઉનાળામાં નર્મદાના પીવાના પાણીમાં કાપ આવશે, તે પછી ખેડૂતોને સિંચાઈ માટે અને ઉદ્યોગો માટે નર્મદાનું પાણી નહી મળે. આ વિકટ સ્થિતી વચ્ચે ગુજરાતની સરકારે કેન્દ્ર સરકાર પાસે મદદનો પોકાર કર્યો છે. ગુજરાત સરકારે માગ કરી છે કે કેન્દ્ર મધ્યપ્રદેશને સૂચના આપે કે તે નર્મદાનું પાણી મોટા પ્રમાણમાં રીલિઝ કરે, જેનાથી ગુજરાતમાં પીવાના પાણીની તંગી ઉભી ન થાય.